
讬讘诪讜转 诪讗 注"讗 - 驻讬专讜砖 砖讟讬讬谞讝诇抓

讛讱 讚讗讝诇讗 讘讛讚讛 诇讘讬 讚讬谞讗 [讝讜 砖讛讜诇讻转 讗讬转讛 诇讘讬转 讛讚讬谉], 讻诇讜诪专, 讻讬讜谉 砖讻讗砖专 讛讗砖讛 讛讞讜诇爪转 讛讜诇讻转 诇讘讬转 讛讚讬谉 诪转诇讜讜讬转 讗诇讬讛 讗讞讜转讛, 注砖讜讬 讛专讜讗讛 诇讞砖讜讘 砖讗讞讜转讛 讛讬讗 讝讜 砖讞诇爪讛 讜诇讻谉 讙讝专讜 讘讛讜 专讘谞谉 [讘讛谉 讞讻诪讬诐] 讜讗住专讜讛讜 诇讬砖讗 讗转 爪专转讛 讛讗讞讜转, 讻讚讬 砖诇讗 讬讘讜讗讜 讛专讜讗讬诐 诇讜诪专 砖讗转 爪专转 讞诇讜爪转讜 谞砖讗. 讜讗讜诇诐 讛讗讬 讚诇讗 讗讝诇讗 讘讛讚讛 诇讘讬 讚讬谞讗 [讝讜, 讛爪专讛, 砖讗讬谞讛 讛讜诇讻转 讗讬转讛 诇讘讬转 讛讚讬谉] 讻诇讜诪专, 讛爪专讛, 砖诇讗 讛砖转转驻讛 讘讻诇 诪注砖讛 讘讬转 讛讚讬谉 砖诇 讛讞诇讬爪讛, 砖讻讗砖专 讞讜诇爪转 讛讗讞转 讗讬谉 爪专转讛 谞讜讻讞转 讘讚专讱 讻诇诇 讘讘讬转 讛讚讬谉 讜讗讬谉 讞砖砖 砖诪讗 讬讞砖讘讜 讛专讜讗讬诐 砖讛爪专讛 讛讬讗 讝讜 砖讞诇爪讛 讜诇讻讱 拽专讜讘讜转讬讛 讗住讜专讜转 诇讜, 讜诇讻谉 诇讗 讙讝专讜 讘讛讜 专讘谞谉 [讘讛谉 讞讻诪讬诐] 讘拽专讜讘讜转讬讛 砖诇 讛爪专讛.


讗 诪砖谞讛 讛讞讜诇抓 诇讬讘诪转讜, 讜讗讞专 讻讱 谞砖讗 讗讞讬讜 讗转 讗讞讜转讛, 讜诪转 讗讜转讜 讗讞 鈥� 讛讗讞讜转 讞讜诇爪转 讜诇讗 诪转讬讘诪转, 诪驻谞讬 砖讛讬转讛 讗住讜专讛 注诇讬讜 注讜讚 诇驻谞讬 谞讬砖讜讗讬讛 诇讗讞讬讜 诪砖讜诐 讗讞讜转 讞诇讜爪转讜. 讜讻谉 讛诪讙专砖 讗转 讗砖转讜, 讜谞砖讗 讗讞讬讜 讗转 讗讞讜转讛 讜诪转 鈥�/b> 讗诐 讗讬谉 诇讛诐 讗讞 讗讞专 砖讬讻讜诇 诇讬讬讘诪讛, 讛专讬 讝讜 驻讟讜专讛 诪谉 讛讞诇讬爪讛 讜诪谉 讛讬讬讘讜诐, 砖讛专讬 讛讬讗 讗讞讜转 讙专讜砖转讜, 讜讗住讜专讛 注诇讬讜 诪砖讜诐 注专讜讛 讻诇 注讜讚 讙专讜砖转讜 讞讬讛.


砖讜诪专转 讬讘诐 (诪诪转讬谞讛 诇讬讬讘讜诐), 砖拽讬讚砖 讗讞讬讜 砖诇 讗讜转讜 讬讘诐 讗转 讗讞讜转讛 鈥� 诪砖讜诐 (讘砖诐) 专' 讬讛讜讚讛 讘谉 讘转讬专讗 讗诪专讜: 讗讜诪专讬诐 诇讜 诇讗讞 讛诪拽讚砖: 讛诪转谉 讜讗诇 转砖讗 讗转 讗专讜住转讱 注讚 砖讬注砖讛 讗讞讬讱 讛讬讘诐 诪注砖讛, 砖讬讻谞讜住 讗讜 讬讞诇讜抓, 讻讬 讻诇 注讜讚 诇讗 注砖讛 讛讬讘诐 诪注砖讛, 讛专讬 讛讬讗 讝拽讜拽讛 诇讬讬讘讜诐 诇讻诇 讛讗讞讬诐, 讜讘讻诇诇 讝讛 讙诐 诇讗讞 砖拽讬讚砖 讗转 讗讞讜转讛 讜讗住讜专 诇讜 诇砖讗转 讗转 讗讞讜转 讝拽讜拽转讜.


讞诇抓 诇讛 讗讞讬讜 诇讬讘诪讛, 讗讜 讻谞住讛 鈥� 讬讻谞讜住 讛讗讞 讗转 讗砖转讜. 诪转讛 讛讬讘诪讛 鈥� 讬讻谞讜住 讗转 讗砖转讜 砖讛讬讗 讗讞讜转讛, 砖注讻砖讬讜 讗讬谞讛 注讜讚 讗讞讜转 讝拽讜拽转讜. 讗诐 诪转 讬讘诐 诇驻谞讬 砖注砖讛 诪注砖讛 讘讗砖讛, 谞诪爪讗 讗讝 砖诇驻谞讬 讛讗讞 讬砖 砖转讬 讗讞讬讜转, 讗讞转 讛讬讗 讗专讜住转讜, 讜讗讞转 讝拽讜拽讛 诇讜 诇讬讬讘讜诐, 讜诇讻谉 讬讜爪讬讗 讗转 讗砖转讜 (讗专讜住转讜) 讘讙讟, 诪驻谞讬 砖讛讬讗 谞讗住专转 注诇讬讜 诪砖讜诐 砖讛讬讗 讗讞讜转 讝拽讜拽转讜, 讜讬讜爪讬讗 讗转 讗砖转 讗讞讬讜 讘讞诇讬爪讛, 砖讛专讬 讛讬讗 讗住讜专讛 注诇讬讜 诪砖讜诐 讗讞讜转 讙专讜砖转讜.


讘 讙诪专讗 诇讗讞专 砖谞砖谞讛 讛讚讬谉 讛专讗砖讜谉 砖讘诪砖谞讛 讘注谞讬谉 讗讞讜转 讞诇讜爪转讜, 谞讗诪专: 讜讻谉 讛诪讙专砖 讗转 讗砖转讜. 讜砖讜讗诇讬诐: 诪讗讬 [诪讛] 驻讬专讜砖 讛诇砖讜谉 "讜讻谉"? 砖讛专讬 讗讬谉 讚讬谞讬诐 讗诇讛 讚讜诪讬诐 讝讛 诇讝讛! 讜诪砖讬讘讬诐: 讗讬诪讗 [讗诪讜专] 讘诪拽讜诐 讝讛 讘诇砖讜谉 讛诪转讗讬诪讛: "讗讘诇 讛诪讙专砖", 砖讛专讬 讘诪拽专讛 讛讝讛 讗讬谉 讚讬谞讛 砖讞讜诇爪转 讜诇讗 诪转讬讬讘诪转, 讗诇讗 讛讬讗 驻讟讜专讛 诇讙诪专讬, 诪砖讜诐 讗讞讜转 讗砖讛.


讗诪专 专讬砖 诇拽讬砖: 讻讗谉 砖谞讛 专讘讬 讜讛住讘讬专 讗转 讛讬讞住 讘讬谉 砖谞讬 讚讬谞讬诐 讗诇讛, 砖讗讞讜转 讙专讜砖讛 讗住讜专讛 诪讚讘专讬 转讜专讛, 讜诇讻谉 驻讟讜专讛 诇讙诪专讬 诪谉 讛讬讬讘讜诐, 讜讗讬诇讜 讗讞讜转 讞诇讜爪讛 讗住讜专讛 专拽 诪讚讘专讬 住讜驻专讬诐, 诪砖讜诐 砖讚讜诪讛 诇讙专讜砖讛, 讜讗诐 谞驻诇讛 诇驻谞讬讜, 讞讜诇爪转 讜诇讗 诪转讬讬讘诪转.


讙 砖谞讬谞讜 讘诪砖谞讛 砖砖讜诪专转 讬讘诐 砖拽讬讚砖 讗讞讬讜 讗转 讗讞讜转讛, 诇讚注转 专' 讬讛讜讚讛 讘谉 讘转讬专讗 讗讜诪专讬诐 诇讜 砖讬诪转讬谉 注讚 砖讬注砖讛 讗讞讬讜 诪注砖讛. 讗诪专 砖诪讜讗诇: 讛诇讻讛 讻讚讘专讬 专' 讬讛讜讚讛 讘谉 讘转讬专讗.


讗讬讘注讬讗 诇讛讜 [谞砖讗诇讛 诇讛诐, 诇诇讜诪讚讬诐] 砖讗诇讛 讝讜: 讗诐 诪转讛 讗砖转讜, 诪讛讜 讚讬谞讜 讘讬讘诪转讜? 讛讗诐 讗住讜专 讘讛 讻砖诐 砖讗住讜专 讘讛 讘注讜讚 讗专讜住转讜 讞讬讛 诪砖讜诐 讗讞讜转 讗砖转讜, 讗讜 诇讗? 专讘 讜专' 讞谞讬谞讗 讚讗诪专讬 转专讜讬讬讛讜 [砖讗诪专讜 砖谞讬讛诐]: 讻讬讜谉 砖诪转讛 讗砖转讜 鈥� 诪讜转专 讘讬讘诪转讜, 砖讘诪讜转 讗专讜住转讜 驻拽注 讗讬住讜专 讗讞讜转 讗砖转讜, 讜诪讜转专转 诇讜. 砖诪讜讗诇 讜专讘 讗住讬 讚讗诪专讬 转专讜讬讬讛讜 [砖讗诪专讜 砖谞讬讛诐]: 讗诐 诪转讛 讗砖转讜 鈥� 讗住讜专 讘讬讘诪转讜.


讗诪专 专讘讗: 诪讗讬 讟注诪讗 [诪讛 讛讟注诐] 砖诇 专讘 鈥� 诪砖讜诐 讚讛讜讗讬 [砖讛专讬讛讬] 讝讜 讬讘诪讛 砖讛讜转专讛 诇讜 讘诪讜转 讘注诇讛 讜谞讗住专讛 诇讜 诇讗讞专 诪讻谉 讻砖拽讬讚砖 讗转 讗讞讜转讛, 讜讞讝专讛 讜讛讜转专讛 诇讜 诪砖诪转讛 讗专讜住转讜, 讜诪讻讬讜谉 砖讻谉 转讞讝讜专 诇讛讬转专讛 讛专讗砖讜谉 诇讙诪专讬. 讜讗祝 砖讘诪砖讱 讝诪谉 诪住讜讬讬诐 讛讬转讛 讗住讜专讛 诪砖讜诐 讗讞讜转 讗砖转讜 讻砖讛讬转讛 讝拽讜拽讛 诇讜 鈥� 诇讗 谞讗住专讛 注诇讬讜 诇注讜诇诐.


诪转讬讘 [诪拽砖讛] 注诇 讻讱 专讘 讛诪谞讜谞讗 诪诪讛 砖砖谞讬谞讜: 讛讬讜 砖诇砖讛 讗讞讬谉, 砖谞讬诐 诪讛诐 谞砖讜讗讬谉 砖转讬 讗讞讬讜转, 讜讗讞讚 诪讜驻谞讛 (专讜讜拽), 诪转 讗讞讚 诪讘注诇讬 讗讞讬讜转 讜注砖讛 讘讛 讛诪讜驻谞讛 (讛讗讞 讛专讜讜拽) 诪讗诪专 讘讬讘诪讛 讝讜, 讜讗讞专 讻讱 诪转 讗讞讬讜 讛砖谞讬, 讜谞驻诇讛 诇驻谞讬讜 讙诐 讛讗讞讜转 讛砖谞讬讛 诇讬讬讘讜诐, 讜讗讝 砖转讬讛谉 讗住讜专讜转 注诇讬讜 诪砖讜诐 砖讛谉 讗讞讬讜转 讛拽砖讜专讜转 讗诇讬讜 讘讝讬拽讛,


讜讗讞专 讻讱 诪转讛 讗砖转讜 砖诇 讛讗讞 讛砖谞讬 讗讞专讬讜 鈥� 讛专讬 讗讜转讛 讬讘诪讛 砖注砖讛 讘讛 诪讗诪专 讞讜诇爪转 讜诇讗 诪转讬讘诪转.


讜讗诪讗讬 [讜诪讚讜注]? 转讬讛讜讬 [转讛讬讛] 讝讜 讻讬讘诪讛 砖讛讜转专讛 诇讜 讘诪讜转 讘注诇讛 讜谞讗住专讛 注诇讬讜 诪砖诪转 讗讞讬讜 讜谞驻诇讛 诇驻谞讬讜 讙诐 讗讞讜转讛 讜诪砖诪转讛 讗讞讜转讛 讞讝专讛 讜讛讜转专讛, 讜讗诐 讻谉 转讞讝讜专 诇讛讬转讬专讛 讛专讗砖讜谉!


讗讬砖转讬拽 [砖转拽] 专讘讗, 砖诇讗 诪爪讗 诇讻讱 转砖讜讘讛 诪讬讚. 诇讘转专 讚谞驻拽 [诇讗讞专 砖讬爪讗] 专讘 讛诪谞讜谞讗 讗诪专 专讘讗 讻诪讚讘专 讗诇 注爪诪讜: 讗诪讗讬 [诪讚讜注] 诇讗 讗诪专转 诇讬讛 [讗诪专转 (讗诪专转讬) 诇讜] 砖诪砖谞讛 讝讜 砖讛拽砖讛 诪诪谞讛, 讻砖讬讟转 专' 讗诇注讝专 讛讬讗, 砖讗诪专: 讻诇 讬讘诪讛 讻讬讜谉 砖注诪讚讛 注诇讬讜 砖注讛 讗讞转 讘讗讬住讜专 鈥� 谞讗住专讛 注诇讬讜 注讜诇诪讬转? 讜讗讬诇讜 讗谞讬 驻住拽转讬 讻讞讻诪讬诐.


讛讚专 [讞讝专] 讜讗诪专 诇注爪诪讜: 讗讬诪讜专 [讗诪讜专] 砖讗诪专 专' 讗诇注讝专 讚讘专 讝讛 鈥� 讛讬讻讗 讚诇讗 讞讝讬讗 [讛讬讻谉, 讻讗砖专, 砖诇讗 讛讬转讛 专讗讜讬讛 诇讜 讻诇诇] 讘砖注转 谞驻讬诇讛, 讗讘诇 讛讬讻讗 讚讞讝讬讗 [讛讬讻谉, 讻讗砖专 砖讛讬转讛 专讗讜讬讛] 讘砖注转 谞驻讬诇讛, 讻讙讜谉 讘诪拽专讛 砖诇谞讜, 砖讻讗砖专 诪转 讛讗讞 讛专讗砖讜谉 讛讬转讛 讛讬讘诪讛 专讗讜讬讛 诇讜, 讜讘诪拽专讛 讻讝讛 诪讬 [讛讗诐] 讗诪专 砖讗诐 谞讗住专讛 讗讞专 讻讱 讗讬谉 诇讛 讛讬转专?


讛讚专 [讞讝专] 讜讗诪专: 讗讬谉 [讻谉] 专' 讗诇注讝专 讗讜住专 讙诐 讘讝讜, 讜讛转谞讬讗 [讜讗讻谉 讻谉 砖谞讬谞讜 讘讘专讬讬转讗] 砖讻讗砖专 拽讬讚砖 讗讚诐 讗转 讗讞讜转 讬讘诪转讜 专' 讗诇注讝专 讗讜诪专: 诪转讛 讬讘诪转讜 鈥� 诪讜转专 讘讗砖转讜 (讝讜 砖拽讬讚砖), 诪转讛 讗砖转讜 鈥� 讗讜转讛 讬讘诪讛 讞讜诇爪转 讜诇讗 诪转讬讘诪转. 讛专讬 砖专' 讗诇注讝专 住讘讜专 砖讗诐 谞讗住专讛 讛讬讘诪讛 注诇讬讜 讗驻讬诇讜 砖注讛 讗讞转, 讘讬谉 讘砖注转 谞驻讬诇讛 讘讬谉 诇讗讞专 诪讻谉 鈥� 讛专讬讛讬 讗住讜专讛 诇注讜诇诐.


讜砖讜讗诇讬诐: 诇讬诪讗 [讛讗诐 诇讜诪专] 讻讬 砖诪讜讗诇 讜专讘 讗住讬 讚讗诪专讬 [砖讗讜诪专讬诐] 砖讗讬谞讛 诪转讬讬讘诪转, 住讘讜专讬诐 讻专' 讗诇注讝专?


讜讚讜讞讬诐: 讗驻讬诇讜 转讬诪讗 [转讗诪专] 砖讛诐 住讘讜专讬诐 讻专讘谞谉 [讻讚注转 讞讻诪讬诐], 讗诇讗, 注讚 讻讗谉 诇讗 砖诪注谞讜 讻讬 拽诪讬驻诇讙讬 专讘谞谉 注诇讬讛 [讞诇讜拽讬诐 讞讻诪讬诐 注诇讬讜] 注诇 专' 讗诇注讝专 讘注谞讬谉 讝讛 砖讙讬专砖 讗砖讛 讜讛讞讝讬专讛, 讜讗讞专 讻讱 诪转, 讜谞驻诇讛 讗砖讛 讝讜 诇讬讬讘讜诐, 砖专' 讗诇注讝专 讗讜住专讛 诇讬讘诐 诪砖讜诐 砖讘注转 砖谞转讙专砖讛 诪讘注诇讛 讛讬转讛 讗住讜专讛 注诇 讛讗讞, 讜讞讻诪讬诐 住讘讜专讬诐 砖诪讜转专转, 讗诇讗 诪砖讜诐 砖诪砖注转 讛谞驻讬诇讛 讜讗讬诇讱 诇讗 诪讬转住专 注诇讬讬讛讜 [谞讗住专讛 注诇讬讛诐] 注诇 讛讗讞讬诐, 砖讛专讬 讞讝专 讜诇拽讞讛, 讜讛讗讬住讜专 砖讞诇 注诇 讛讗砖讛 讘讞讬讬 讗讞讬讜 讗讬谞讜 谞讞砖讘, 讗讘诇 讛讻讗 讚讗讬转住专 [讻讗谉 砖谞讗住专讛] 诇讗讞专 砖谞驻诇讛 诇讜 诇讬讬讘讜诐, 砖讛讜转专讛 讜谞讗住专讛 鈥� 讗驻讬诇讜 专讘谞谉 诪讜讚讜 [讞讻诪讬诐 诪讜讚讬诐] 砖讛讬讗 讗住讜专讛, 讜讗诐 讻谉, 讗驻砖专 诇驻专砖 讗转 讚讘专讬讛诐 讙诐 诇讚注转 讛讞讻诪讬诐.


讚 诪砖谞讛 讛讬讘诪讛 诇讗 转讞诇讜抓 讜诇讗 转转讬讬讘诐 注讚 砖讬砖 诇讛 (砖讬注讘专讜) 砖诇砖讛 讞讚砖讬诐 诪讗讝 诪讜转 讘注诇讛. 讜讻谉 讻诇 砖讗专 讛谞砖讬诐, 讜诇讗 专拽 讬讘诪讛, 诇讗 讬转讗专住讜, 讜诇讗 讬谞砖讗讜 注讚 砖讬讛讜 (砖讬注讘讜专) 诇讛谉 讝诪谉 砖诇 砖诇砖讛 讞讚砖讬诐 诇讗讞专 砖谞驻住拽 拽砖专 讛讗讬砖讜转 讛拽讜讚诐, 讻讚讬 砖转讛讗 讛讘讞谞讛 讘讬谉 讬诇讚讬讜 砖诇 讛讘注诇 讛专讗砖讜谉 讜讘注诇 砖谞讬. 讜讻讬讜谉 砖转讬拽谞讜 转拽谞讛 讝讜 讗诪专讜: 讗讞讚 讘转讜诇讜转 讜讗讞讚 讘注讜诇讜转, 讗讞讚 讙专讜砖讜转 讜讗讞讚 讗诇诪谞讜转, 讗讞讚 讗诐 讛讬讜 拽讜讚诐 诇讻谉 谞砖讜讗讜转 讜讗讞讚 讗诐 讛讬讜 专拽 讗专讜住讜转, 砖讘讻诇 讗诇讛 (讙诐 讻讗砖专 住讬讘转 讛讙讝讬专讛 讗讬谞讛 拽讬讬诪转) 讙讝专讜 砖爪专讬讱 诇讛诪转讬谉 砖诇讜砖讛 讞讜讚砖讬诐 诪转讜诐 拽砖专 讛谞讬砖讜讗讬谉 讛拽讜讚诐.


专' 讬讛讜讚讛 讗讜诪专: 讗诇讛 砖讛讬讜 诪拽讜讚诐 谞砖讜讗讜转 鈥� 讬转讗专住讜, 砖讛专讬 讘讗讬专讜住讬谉 讗讬谉 讗讬住讜专, 砖注讚讬讬谉 讗讬谉 讘讬谞讬讛诐 讬讞住讬 讗讬砖讜转, 讜讗诇讛 砖讛讬讜 专拽 讗专讜住讜转 讜诇讻谉 诇讗 讛讬讜 诇讛谉 讬讞住讬 讗讬砖讜转 注诐 讘注诇讬讛谉 鈥� 讬谞砖讗讜. 讞讜抓 诪谉 讛讗专讜住讜转 砖讘讗专抓 讬讛讜讚讛, 诪驻谞讬 砖诇讘讜 讙住 讘讛. 诪砖讜诐 砖讘讗专抓 讬讛讜讚讛 讛讬讜 谞讜讛讙讬诐 砖讛讗专讜住 讜讗专讜住转讜 讛讬讜 谞驻讙砖讬诐 讜诪转讬讬讞讚讬诐 拽讜讚诐 诇谞讬砖讜讗讬讛诐, 讜讬讬转讻谉 砖讛讗专讜住 讘注诇 讗转 讗专讜住转讜, 讗讘诇 讘讻诇 诪拽讜诐 讗讞专 讗讬谉 讞讜砖砖讬诐 诇讻讱.


专' 讬讜住讬 讗讜诪专: 讻诇 讛谞砖讬诐 讬转讗专住讜 讘转讜讱 砖诇讜砖讛 讞讜讚砖讬诐, 砖诇讗 讙讝专 讘讗讬专讜住讬谉 诪砖讜诐 谞讬砖讜讗讬谉, 讞讜抓 诪谉 讛讗诇诪谞讛, 砖讛讬讗 讬讻讜诇讛 诇讛转讗专住 专拽 讘转讜诐 砖诇讜砖讬诐 讬讜诐 诇诪讜转 讘注诇讛, 讜诇讗 诪砖讜诐 讛讘讞谞讛, 讗诇讗

